Πρότυπα απόθεσης αυγών της κοινής σουπιάς (Sepia officinalis, Linnaeus 1758) και του Ευρωπαϊκού καλαμαριού (Loligo vulgaris, Lamarck 1798) σε βενθικά αλιευτικά εργαλεία
Creators: name: Περρή, Ρόζα Ιωάννη
Publisher: name: Aristotle University of Thessaloniki
Year: 2021
Subjects: Κοινή σουπιά
Ευρωπαϊκό καλαμάρι
Αλιευτική διαχείριση
Common cuttlefish
European squid
Fisheries management

description: Η κοινή σουπιά, Sepia officinalis, και το ευρωπαϊκό καλαμάρι, Loligo vulgaris, είναι δύο είδη μεγάλης οικολογικής σημασίας. Και στα δύο είδη ασκείται ισχυρή αλιευτική πίεση, εξαιτίας της υψηλής εμπορικής τους αξίας, γεγονός που καθιστά απαραίτητη τη βιώσιμη διαχείριση των αποθεμάτων τους. Η αλιευτική διαδικασία επιδρά άμεσα στα ενήλικα άτομα του πληθυσμού, επηρεάζει όμως και το γόνο τους. Κατά την αναπαραγωγή τους, και τα δύο κεφαλόποδα μεταναστεύουν σε ρηχά νερά προκειμένου να αποθέσουν τα αυγά τους επάνω σε κάποιο σταθερό υπόστρωμα του πυθμένα, όπου ο γόνος παραμένει εκτεθειμένος στις περιβαλλοντικές συνθήκες και στη θήρευση. Η ωοαπόθεση πραγματοποιείται συχνά σε προσκολλημένους οργανισμούς, αλλά και σε διάφορα αλιευτικά εργαλεία (π.χ. παγίδες, βολκοί, δίχτυα), οπότε και επηρεάζεται περαιτέρω και από τους χειρισμούς κατά την αλιευτική διαδικασία. Η συγκεκριμένη εργασία στοχεύει στην παρακολούθηση των ωοαποθέσεων των παραπάνω ειδών σε βενθικά αλιευτικά εργαλεία, καθώς και της πορείας της ανάπτυξης των αυγών σε εργαστηριακές συνθήκες. Στο πεδίο, οι αποθέσεις παρακολουθούνταν με σκοπό τη διερεύνηση της βιωσιμότητας τους μέχρι το θάνατο, την απώλεια ή την εκκόλαψη τους. Οι αποθέσεις του καλαμαριού εντοπίστηκαν από το Φεβρουάριο έως και τον Μάιο σε ειδικά σχεδιασμένους συλλέκτες (93%), κυρίως επάνω σε σχοινιά με φελλό που επέπλεαν στη στήλη του νερού (35,6%). Αντίστοιχα, το 100% των αποθέσεων της σουπιάς εντοπίστηκαν κατά τον Ιούνιο και Ιούλιο επάνω στο πλαστικό πλέγμα ιχθυοπαγίδων. Πολλές από τις αποθέσεις καταστράφηκαν και χάθηκαν (84,5% των αποθέσεων καλαμαριού και 55,5% των αποθέσεων σουπιάς) τόσο κατά την παραμονή των τεχνητών υποστρωμάτων στη θάλασσα, όσο και κατά την αλιευτική διαδικασία, καθιστώντας σαφές πως ο γόνος δεν μπορεί να προστατευθεί όντας επάνω σε ενεργά αλιευτικά εργαλεία που χρησιμοποιούνται συστηματικά. Παρόλα αυτά, η χρήση τεχνητών υποστρωμάτων θα μπορούσε να χρησιμοποιηθεί για την οριοθέτηση των περιοχών ωοαπόθεσης της σουπιάς και του καλαμαριού και, συνεπώς, να συμβάλλει και στην εξασφάλιση της βιωσιμότητας τους.
description: The common cuttlefish Sepia officinalis and the European squid Loligo vulgaris are two species with great environmental and commercial importance and, as a result, appropriate management is necessary for their populations’ sustainability. Both of these species are subjects to fishing pressure, with their offspring being in great need of protection. S. officinalis and L.vulgaris egg-laying follows their migration towards the coast and is realized on sessile organisms, as well as on artificial substrates, such as fishing gears. The egg mops remain vulnerable to different environmental conditions (sea currents, changes in temperature), to predation and, when the substrate is a static fishing gear, they are also influenced by the fishing procedure. The main purpose of this study was to investigate protection mechanisms of the offspring of the common cuttlefish and the European squid in the field, as well as and the observation of their embryonic development in the laboratory. In the field, eggs were laid on artificial substrates, such as fishing traps and specially designed offspring collectors. Their development was observed until their death, loss or hatching. The squids mostly deposited their eggs during February and May on the specially designed offspring collectors (93%), and specifically, on ropes with floats (35.6%). Respectively, the cuttlefish deposited their eggs during June and July, on the plastic mesh of rectangular fishing pots (100%). Many of the squid and cuttlefish egg mops were lost or destroyed (84.5% for the squid eggs and 55.5% for the cuttlefish eggs) both during the remaining of the artificial substrate in the sea and during the fishing procedure, suggesting that the offspring cannot be protected while being on fishing-related artificial substrates which are used systematically. However, artificial substrates can be used for the mapping of the spawning grounds of these two species and, subsequently, their populations’ sustainability.